סופיה קנין

סופיה אנה "סוניה" קנין (באנגלית: Sofia Anna "Sonya" Kenin; נולדה ב-4 בנובמבר 1998) היא טניסאית מקצוענית אמריקאית יהודייה. ב 2020 הייתה במקום 4 בעולם בדירוג ה-WTA, דירוג השיא שלה.

הישג השיא שלה הוא זכייה בטורניר גראנד סלאם, באליפות אוסטרליה הפתוחה (2020), לאחר ניצחון בגמר על גרביניה מוגורוסה מספרד ב-3 מערכות (6-4, 2-6, 2-6).

ביוגרפיה 
קנין נולדה במוסקבה, רוסיה להורים יהודים סבטלנה ואלכסנדר קנין, וכעבור מספר חודשים היגרה עם משפחתה לארצות הברית. כבר בשנת 1987 עברה המשפחה להתגורר בניו יורק, אך חזרה לרוסיה לקראת לידתה של קנין, על מנת להיעזר במשפחה המורחבת בגידולה.

היא החלה לשחק טניס בגיל 5, ובמשך 7 שנים, עד גיל 12, היא התאמנה בהדרכתו של ריק מאצ'י  בפלורידה ואחר כך בהדרכתו של ניק בולטיירי .

2020

תואר גראנד סלאם ראשון בקריירה
באליפות אוסטרליה הפתוחה שנערכה בינואר זכתה קנין בתואר לנשים, לאחר שניצחה במשחק הגמר את גרביניה מוגורוסה מספרד ב-3 מערכות (6-4, 2-6, 2-6). בסיבוב הרביעי היא ניצחה את קוקו גוף מארצות הברית, הצעירה המפתיעה (גוף ניצחה את ונוס ויליאמס בסיבוב הראשון ובסבוב השלישי את נאומי אוסקה מיפן האלופה היוצאת ו-3 בעולם) ב-3 מערכות (7-67-5, 3-6, 0-6) ובשלב חצי הגמר היא ניצחה את אשלי ברטי מאוסטרליה (1 בעולם) בשתי מערכות (6-76-8, 5-7). לאחר הזכייה עלתה קנין למקום שישי בעולם, דירוג השיא שלה.

באליפות ארצות הברית שנערכה בתחילת ספטמבר אותה שנה היא הגיעה לסיבוב הרביעי שבו הפסידה לאליס מרטינס מבלגיה (דורגה במקום 16 בטורניר) בשתי מערכות (6-3, 6-3).

באליפות צרפת שנערכה באוקטובר אותה שנה היא הגיעה לראשונה בקריירה שלה, למשחק הגמר בטורניר זה, אך הפסידה לאיגה שוויונטק מפולין (שחקנית בלתי מדורגת) בשתי מערכות (6-4, 6-1). בשלב חצי הגמר היא ניצחה את פטרה קביטובה מצ'כיה (דורגה במקום 7 בטורניר) בשתי מערכות (4-6, 5-7).

קישורים חיצוניים

 

טניסאיות אמריקאיות
טניסאיות יהודיות
מהגרים מרוסיה לארצות הברית
טניסאיות זוכות אליפות אוסטרליה הפתוחה
אמריקאיות שנולדו ב-1998
אמריקאים שנולדו ב-1998